Endel Haljasmaa
Endel Haljasmaa (kuni 1935. aastani Endel Grünfeldt; 5. november 1903 Kirepi vald, Tartumaa – 21. aprill 1942 Sosva laager, Sverdlovski oblast) oli eesti põllumees, Elva vallavanem. Õppis 1923–1930 Tartu Ülikooli põllumajandusteaduskonnas, Korporatsioon Ugala liige. Alates 1929. aastast talupidaja Kirepis. Alates 1932 Elva piimaühisuse ja Rõngu kontrollühingu esimees, Kontrollühingute Liidu revident ja nõukogu liige. Alates 1938 Põllumajanduse Panga ja ühistegelike piimaühingute keskliidu "Võieksport" nõukogu liige. Põllutöökoja ja Ühistegevuskoja liige. 1941 Endel Haljasmaa arreteeriti NKVD poolt. Surmaotsus, lasti maha.